Larry Orsak

Larry Orsak (1953-2017) saientis bilong Amerika, speselist bilong bataplai. Mama i karim em long USA long 15 oktoba 1953. Em stadi na wokim PhD long Kaliponia long 1988.

Em i wok planti yia long Papua Niugini, fes long Wau (Morobe Provins) wantaim Harry Sakulas, na bihain ol i pait, na Larry i ranawe long Mosby (Port Moresby). Bihain em wok long Madang (long CRI institute) na Lae (Univesity). Em wokim bigpela wok long sevim na lukautim biodaivesiti (ol kain diwai na plaua na pisin na binatang) bilong Papua New Guinea. Em halivim sevim bigpela bus long Baitabag viles na wokim wantaim ol lain bilong viles. Philippe Cuénoud wokim sompela stadi wantaim em long ol bataplai i luk olsem spaida (spider mimicry). Ol i no pablisim dispela stadi, tasol Larry Orsak pablisim long "spider mimicry" bifo A Tephritid Fly Mimics the Territorial Displays of its Jumping Spider Predators Author(s): Erick Greene, Larry J. Orsak, Douglas W. Whitman
Source: Science, New Series, Vol. 236, No. 4799 (Apr. 17, 1987), pp. 310-312.. 

Em stat wok long Unitech (Lae) long 2011, na halivim planti studen long PNG. Em kisim studen bilong PNG long USA na soim ol kantri bilong em yet. Em wok planti na slip liklik.

Em dai pinis long Papua Niugini long hatpen (heart attack) long 6 julai 2017. Ol planim em long Baitabag viles, klostu long ol wantok na pren bilong em.

References

Autsait links
Obituary for Dr. Larry Orsak
Lifework Larry: celebrating the legacy of Larry Orsak, champion of the land and people of Papua New Guinea

Grup:Manmeri